آمریکا‌نین پرزیدنتی دونالد ترامپ، شما‌لی کوره پرزیدنتی کیم یونگ ایله گؤروشمه‌سی عرفه‌سینده نوکلئر تست مکانینی بوشالدما‌سین‌دان دولایی شما‌لی کوره‌یه تشککور ائدیب.
ترامپ سوسیال پایلاشما سایتی توئیتر حسابین‌دان اوتدیغی پایلاشیمدا "شما‌لی کوره، 12 ژوئندکی بؤیوک ذیروه گؤروشون‌دن اوّل بو آی نوکلئر تست مکانینی بوشالداجاغینی بیلدیریب. تشککور ائدیرم، عقل‌لی بیر آددیم و ظریف بیر ژست." ایفاده‌لرینه یئر وئریب.
آمریکا خاریجی ایشلر ناظیری مایک پومپئو بو هفته شما‌لی کوره‌نین پایتختی پیونگ یانگ‌ا سفر ائتمیشدی، اؤلکه‌ده محبوس اوچ آمریکا وطنداشی‌نین آزادلیغا بوراخیلماسینی تامین ائتمیشدی.
پومپئو عینی زماندا شما‌لی کوره رهبرلیگی، ترامپ ایله کیم آراسین‌داکی گؤروشمه سینین ژوئن‌ین 12-ده سینگاپوردا یئر آلماسینی قرارلاشدیرمیشدی.
شما‌لی کوره خاریجی ایشلر ناظیرلیگین‌دن ائدیلن آچیقلامادا، 23-25 می تاریخ‌لرینده اؤلکه‌نین شمال-شرقین‌دکی نوکلئر سیناق میدانچاسیندا تونل‌لرین پارتلادیلاجاغی، نظارت و تدقیقات تاسیسلری‌نین بوشالدیلاجاغینی، قوروما قوشون‌لاری‌نین بؤلگه‌دن چیخاریلاجاغی بیلدیریلمیشدی.
آچیقلامادا، پروسه نی ایزلمه‌لری اوچون آمریکا، جنوبی کوره، روسیا و اینگیلتره‌دن ژورنالیست‌لرین دعوت ائدیلمه‌سی‌نین پلانلاشدیردیغی قید ائدیلمیشدی.
جنوبی کوره پرزیدنتی مون جائه و شما‌لی کوره لیدری کیم، 27 آوریل‌دکی ذیروه‌نین آردین‌دان ایمضالادیق‌لاری پانمونژوم بیاننامه‌سی ایله کوره یاریماداسی‌نین نوکلئر سیلاح‌لاردان "تامامیله" چیخاریلماسی و موجود آتشکس حالینی باشا وورا‌راق کوره ساواشینی رسمن سون قویا‌جاق اوزون موددت‌لی بیر باریش موقاویله‌سی‌نین ایمضالانماسی مسئله‌سینده فیکیر گلدیک‌لرینی آچیقلامیشدی.
تاریخی قرارلارین آلیندیغی ایجلاسدان سونرا شما‌لی کوره لیدری کیم، چینه رسمی سفر ائده‌رک چین دولت باشقانی شی جین پینگ ایله گؤروشموشدو.
